Η **Μπία Ντάβου** (Οκτώβριος 1932 - 12 Αυγούστου 1996) ήταν Ελληνίδα ζωγράφος.

Βιογραφία
---------

Γεννήθηκε στην Αθήνα τον Οκτώβριο του 1932. Σπούδασε ζωγραφική στο εργαστήριο του Κώστα Ηλιάδη από το 1952 έως το 1958. Ξεκίνησε την εκθεσιακή της δραστηριότητα το 1957 ενώ με αφετηρία το 1960 οργάνωσε πολλές ατομικές εκθέσεις σε διάφορες γκαλερί ("Νέες Μορφές" το 1960, "P.R." το 1970, "Δεσμός" το 1983 και το 1990) κ.ά. Επιπλέον έλαβε μέρος σε αρκετές ομαδικές εκθέσεις στην Ελλάδα και στο εξωτερικό. Μεταξύ άλλων συμμετείχε στις Πανελλήνιες Εκθέσεις (1957, 1960, 1963, 1965, 1967), στη Μπιενάλε του Παρισιού (1961), στην Μπιενάλε της Αλεξάνδρειας, στη Μπιενάλε του Σάο Πάολο, σε εκθέσεις της Πολωνίας, του Ισραήλ, της Ουγγαρίας, της ΕΣΣΔ, της Κύπρου κλπ.

Η Μπία Ντάβου υπήρξε σύνεδρο μέλος του Καλλιτεχνικού Επιμελητηρίου, και μέλος της Ελληνικής Εταιρίας Αισθητικής. Είχε επίσης ταξιδέψει πολλές φορές για καλλιτεχνική ενημέρωση στην Ευρώπη (Παρίσι, Βενετία, Φλωρεντία, Βερολίνο κ.ά.), και ΗΠΑ (Νέα Υόρκη, Ουάσιγκτον). Ήταν μόνιμος κάτοικος Αθηνών. Ήταν παντρεμένη από το 1962 με τον µαθηµατικό και καλλιτέχνη Παντελή Ξαγοράρη με τον οποίο απέκτησε έναν γιο. Πέθανε στις 11 Αυγούστου του 1996.

Έργο
----

Έργο της Ντάβου
Κατά τα πρώτα βήματα της καλλιτεχνικής της πορείας καταπιάστηκε με τον αφηρημένο εξπρεσιονισμό ενώ αργότερα στράφηκε προς τις τρισδιάστατες δημιουργίες από πλέξιγκλας. Εισήγαγε στα έργα της τη χρήση των ηλεκτρονικών υπολογιστών. Κατά τα τέλη του 1996 διοργανώθηκε αναδρομική έκθεση της στο Σπίτι της Κύπρου. Πίνακές της περιλαμβάνονται σε ειδική έκθεση που πραγματοποιήθηκε το 2008, στην Κίνα στα πλαίσια των εκδηλώσεων "Πολιτιστικού Έτους Ελλάδος στη Κίνα". To 2008 πραγματοποιήθηκε μεγάλη αναδρομική της έκθεση στο Εθνικό Μουσείο Σύγχρονης Τέχνης.

Παραπομπές
----------

1. 1 2 3 4  dp.iset.gr/en/artist/view.html?id=573. Ανακτήθηκε στις 28  Απριλίου 2020.
2. 1 2  www.emst.gr/en/exhibitions-en/bia-davou-a-retrospective. Ανακτήθηκε στις 30  Απριλίου 2020.
3. ↑  collection.emst.gr/en/artists/%ce%9d%cf%84%ce%ac%ce%b2%ce%bf%cf%85-%ce%9c%cf%80%ce%af%ce%b1/. Ανακτήθηκε στις 5  Δεκεμβρίου 2020.
4. ↑  www.rizospastis.gr/story.do?id=3669721. Ανακτήθηκε στις 3  Ιανουαρίου 2021.
5. ↑  www.lifo.gr/team/arts/55381. Ανακτήθηκε στις 3  Ιανουαρίου 2021.
6. 1 2 3  «Μπία Ντάβου: Αναδρομική» (PDF). *ΕΜΣΤ*. 2008. Ανακτήθηκε στις 21 Σεπτεμβρίου 2015. [*νεκρός σύνδεσμος*]
7. 1 2  *Μπία Ντάβου* (PDF). Αθήνα: Αίθουσα Τέχνης Δεσμός. 1974. [*νεκρός σύνδεσμος*]
8. ↑  Μπαμπούρης, Σπ. (12 Οκτωβρίου 1961). «18 Έλληνες καλλιτέχναι στην Μπιεννάλε των Παρισίων». *Η Βιβλιοθήκη και το Αρχείο της Εθνικής Πινακοθήκης - Μουσείου Αλεξάνδρου Σούτζου*. Βήμα. Ανακτήθηκε στις 21 Σεπτεμβρίου 2015.
9. 1 2 3  «Ντάβου Μπία (1932 Αθήνα - 1996 Αθήνα)». *Εθνική Πινακοθήκη*. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 21 Σεπτεμβρίου 2015.

Εξωτερικοί σύνδεσμοι
--------------------

* Νεκρολογία[*νεκρός σύνδεσμος*] στην εφημερίδα "Ελευθεροτυπία", 13 Αυγούστου 1996.
* Εθνικό Μουσείο Σύγχρονης Τέχνης
* Μπία Ντάβου (Αρχείο ντοκιμαντέρ της ΕΡΤ)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 88259158
* **ΕΒΕ**: 305914
* **BiblioNet**: **82034**
* ISNI: 0000 0000 6046 5943
* GND: 138208654
* RKD: 420611

 |

 |